Jaqueline Cristian a obținut două victorii pe tabloul principal al turneului de la Madrid și a urcat cinci poziții în clasamentul publicat luni de WTA. Campioană la Caja Magica, poloneza Iga Swiatek se distanțează în fruntea ierarhiei mondiale.
Jaqueline le-a învins pe Magdalena Frech și Barbora Krejcikova, dar n-a reușit să treacă și de americanca Danielle Collins. Sorana Cîrstea, cel mai bine clasată româncă, a fost eliminată de Iga Swiatek și a coborât două locuri.
32. Sorana Cîrstea 1619 (-2 locuri)
63. Ana Bogdan 1029 (+1)
68. Jaqueline Cristian 983 (+5)
148. Elena Gabriela Ruse 502 (-5)
161. Irina Camelia Begu 471 (-33)
197. Anca Todoni 388 (-1)
198. Irina Bara 386 (-30)
209. Miriam Bulgaru 365 (-14)
227. Cristina Dinu 331 (+4)
232. Andreea Mitu 320 (+7)
…
1149. Simona Halep 10 (+1).
Eliminată în primul tur al probei de dublu de la Madrid, Monica Niculescu rămâne jucătoarea din țara noastră cu cea mai bună clasare în această ierarhie, dar a coborât 11 poziții.
Campioană la Madrid (și-a luat revanșa după finala din 2023), Iga Swiatek s-a distanțat la peste 3.400 de puncte de Aryna Sabalenka. Maria Sakkari n-a reușit să-și apere punctele cucerite în 2023 la Caja Magica (ajungea până în semifinale), a fost eliminată în optimi și a coborât două poziții.
1. Iga Swiatek (Polonia) 10910 puncte
2. Aryna Sabalenka (Belarus) 7498
3. Coco Gauff (SUA) 7313
4. Elena Rybakina (Kazahstan) 6673
5. Jessica Pegula (SUA) 4655
6. Marketa Vondrousova (Cehia) 4090 (+1)
7. Qinwen Zheng (China) 3945 (+1)
8. Maria Sakkari (Grecia) 3925 (-2)
9. Ons Jabeur (Tunisia) 3748
10. Jelena Ostapenko (Letonia) 3493